ΛΟΙΠΕΣ ΠΡΑΞΕΙΣ
ΕΠΙΤΡΟΠΗ
Δημοσίευση αίτησης σύμφωνα με το άρθρο 6παράγραφος 2του κανονισμού (ΕΚ) αριθ. 510/2006 του
Συμβουλίου για την προστασία των γεωγραφικών ενδείξεων και των ονομασιών προέλευσης των γεωρ-
γικών προϊόντων και των τροφίμων
(2007/C 135/09)
Η δημοσίευση αυτή παρέχει το δικαίωμα υποβολής ένστασης κατά την έννοια του άρθρου 7του κανονισμού (ΕΚ)
αριθ. 510/2006 του Συμβουλίου (1).Οι δηλώσεις ένστασης διαβιβάζονται στην Επιτροπή εντός εξαμήνου από την
ημερομηνία της παρούσας δημοσίευσης.
ΣΥΝΟΨΗ
ΚΑΝΟΝΙΣΜΟΣ (ΕΚ) ΑΡΙΘ. 510/2006 ΤΟΥ ΣΥΜΒΟΥΛΙΟΥ
«SALATE VON DER INSEL REICHENAU»
ΑΡΙΘ. ΕΚ: DE/PGI/005/0317/27.10.2003
ΠΟΠ ( )ΠΓΕ( X )
Στην παρούσα σύνοψη παρατίθενται τα κύρια στοιχεία των προδιαγραφών του προϊόντος για ενημερωτικούς
σκοπούς.
1. Αρμόδια υπηρεσία του κράτους μέλους:
Όνομα: Bundesministerium der Justiz
Διεύθυνση: D-11015 Berlin
Τηλ.: (49-30) 20 25 70
Φαξ: (49-30) 20 25 95 25E-mail: poststelle@bmj.bund.de
2. Ομάδα:
Όνομα: Reichenau-Gemüse eG
Διεύθυνση: Marktstraße 1
D-78479 Insel Reichenau
Τηλ.: (49-7534) 920 00Φαξ: (49-7534) 92 0020
Ηλ.ταχυδρ.: info@reichenaugemuese.de
E-mail: Παραγωγοί/μεταποιητές ( X ) Άλλοι ( )
3. Τύπος προϊόντος:
Κλάση 1.6:Φρούτα, λαχανικά και δημητριακά, νωπά ή μεταποιημένα
4. Προδιαγραφές:
[σύνοψη των απαιτήσεων του άρθρου 4παράγραφος 2του κανονισμού (ΕΚ)αριθ. 510/2006]
4.1. Ονομασία: «Salate von der Insel Reichenau»19.6.2007 C 135/22 Επίσηµη Εφηµερίδα της Ευρωπαϊκής Ένωσης EL
(1) EE L 93 της31.3.2006, σ. 12.
4.2. Περιγραφή: Το προϊόν Salate von der Insel Reichenau είναι μαρούλια που προέρχονται από το νησί
Reichenau της λίμνης της Κωνσταντίας. Το φάσμα των προϊόντων αποτελείται από τις ποικιλίες Lactuca sativa
(L.) var. capitata (κεφαλωτός τύπος: κεφαλωτό μαρούλι, μαρούλι Batavia, μαρούλι iceberg, μαρούλι Novita)
και Lactuca sativa (L.) var. Crispa [φυλλωτός τύπος: κόκκινο και πράσινο λόλο (lollo rosso καιlollo
Bionda), μαρούλι «φύλλο βελανιδιάς»]. Τα μαρούλια καλλιεργούνται αποκλειστικά με τη μέθοδο παραγωγής
τουReichenau. Τα ιδιαίτερα χαρακτηριστικά τους οφείλονται τόσο στις γεωγραφικές συνθήκες, όσο και στην
επίδραση του ανθρώπου.
4.3. Γεωγραφική περιοχή: Νησί Reichenau στη λίμνη της Κωνσταντίας, Γερμανία.
4.4. Απόδειξη προέλευσης: Όλες οι συσκευασίες φέρουν αριθμό παρτίδας στο πλαίσιο της πιστοποίησης
IFS—Zertifizierung (πιστοποίηση κατά το διεθνές πρότυπο για τα τρόφιμα) του οργανισμού εμπορίας
Reichenau Gemüse e.G. Ο αριθμός παρτίδας προσδιορίζει την ταυτότητα της εκμετάλλευσης παραγωγής.
Όλες οι εκμεταλλεύσεις εδρεύουν στο νησί Reichenau και καλλιεργούν αποκλειστικά εκτάσεις του νησιού. Η
καλλιέργεια των γαιών τεκμηριώνεται μέσω του μητρώου αρδεύσεων (Wasserkartei). Με αυτό το σύστημα
ιχνηλασιμότητας αποδεικνύεται αδιάσειστα ο δεσμός του προϊόντος με τη γεωγραφική περιοχή.
4.5. Μέθοδος παραγωγής: Το προϊόν Salate von der Insel Reichenau παράγεται σύμφωνα με τις Richtlinien
für den integrierten und kontrollierten Anbau von Gemüse in Baden-Württemberg zur Verwendungdes Qualitätszeichens Baden-Württemberg «Gesicherte Qualität mit Herkunftsangabe» (Κατευθυντήριεςγραμμές σχετικά με την ολοκληρωμένη και ελεγχόμενη καλλιέργεια λαχανικών στη Βάδη-Βυρτεμβέργη για τη
χρήση του σήματος ποιότητας της Βάδης-Βυρτεμβέργης «Εγγυημένη ποιότητα με ένδειξη της προέλευσης»).
Αυτό έχει ως αποτέλεσμα να περιορίζεται στο ελάχιστο η χρήση λιπασμάτων και φυτοπροστατευτικών προϊό-ντων. Το έδαφος καλλιεργείται επιμελώς και διατηρείται σε καλή κατάσταση. Τα ζιζάνια καταπολεμώνται σε
μεγάλο βαθμό με τσάπισμα, άτμιση ή καύση, άρα με μηχανικά μέσα. Το έδαφος υποβάλλεται σε ανάλυση
ετησίως με σκοπό τη βελτιστοποίηση της χρήσης λιπασμάτων. Στα θερμοκήπια χρησιμοποιούνται ωφέλιμοι
οργανισμοί για την καταπολέμηση των παρασίτων. Σύμφωνα με την καλλιεργητική μέθοδο του νησιού Reic-
henau, τα μαρούλια από τις καλλιέργειες υπό κάλυψη (με γυαλί/πλαστικό φύλλο) συγκομίζονται από τον
Φεβρουάριο μέχρι τον Μάιο. Μια δεύτερη συγκομιδή μαρουλιών καλλιέργειας υπό κάλυψη πραγματοποιείται
τους μήνες Οκτώβριο, Νοέμβριο και Δεκέμβριο. Τα πρώτα μαρούλια υπαίθριας καλλιέργειας κάτω από
σκέπαστρα από πλαστικό φύλλο ή μη υφασμένο ύφασμα είναι ώριμα για συγκομιδή από τον Απρίλιο/Μάιο.Αυτή η περίοδος συγκομιδής λήγει με τους πρώτους νυκτερινούς παγετούς του φθινοπώρου (Σεπτέμβριος/
Οκτώβριος). Τα μαρούλια συγκομίζονται κυρίως τις πρώτες πρωινές ώρες. Ολόκληρη η συγκομιδή μέχρι και
τη συσκευασία σε παλέτες είναι τελείως χειρωνακτική εργασία. Τα ολόφρεσκα μαρούλια διατίθενται συνήθως
ασυσκεύαστα στη χονδρική πώληση, ενώ μεμονωμένα τεμάχια συσκευάζονται μόνο κατόπιν ειδικής επιθυμίας
του πελάτη. Το στάδιο αυτό της εργασίας εκτελείται επίσης χειρωνακτικά στον αγρό. Όλα τα μαρούλια
πλένονται πριν παραδοθούν στους χονδρεμπόρους.
4.6. Δεσμός:
—Φυσικός δεσμός: Το νησί Reichenau έχει ουσιαστικά φυσικό προορισμό την καλλιέργεια λαχανικών. Με
τη θέση του στη λίμνη της Κωνσταντίας διακρίνεται από τις υπόλοιπες περιοχές παραγωγής λαχανικών
λόγω των ιδιαίτερων γεωγραφικών και κλιματικών συνθηκών του (υγρασία, ζέστη, ηλιοφάνεια) και καλύ-
πτει εξαιρετικά τις φυσικές απαιτήσεις της ανάπτυξης των φυλλωτών μαρουλιών, τα οποία χρειάζονται
σχετικά υψηλές θερμοκρασίες. Η λίμνη της Κωνσταντίας, ως μεγάλη υδάτινη μάζα, εξασφαλίζει πάντα
ικανοποιητική υγρασία. Με την αντανάκλαση του φωτός στην επιφάνεια του νερού αυξάνεται η ένταση
της φωτεινής ακτινοβολίας για τα προϊόντα. Επίσης, η λίμνη της Κωνσταντίνας λειτουργεί εν προκειμένω
ως θερμοσυσσωρευτής. Η υγρασία, η ζέστη και η αντανάκλαση του φωτός αποτελούν παράγοντες που
επηρεάζουν θετικά το κλίμα, με τρόπο που ευνοεί την ανάπτυξη των φυτών. Οι εν λόγω ευνοϊκές κλιμα-
τικές συνθήκες ενισχύουν την ειδική τεχνογνωσία των παραγωγών στην καλλιέργεια σε θερμοκήπια/πλαστικά τούνελ ή στο ύπαιθρο, κάτω από πλαστικά σκέπαστρα. Πρόκειται για ειδική καλλιέργεια εξ
ολοκλήρου στο έδαφος, με θερμική αποκατάσταση των εδαφών χωρίς τη χρήση χημικών μέσων.
—Φήμη: Οι προαναφερόμενες φυσικές και ανθρώπινες επιδράσεις έχουν τόσο θετική επίπτωση στην
ανάπτυξη, την πρώιμη συγκομιδή, καθώς και στη φυσική ποιότητα του προϊόντος Salate von der Insel
Reichenau, ώστε να κατακτήσει εξαιρετική φήμη που υπερβαίνει τα σύνορα της περιοχής. Από έρευνα
που πραγματοποιήθηκε το 2000 μεταξύ των εμπόρων και των καταναλωτών προέκυψε ότι οι τελευταίοι
συσχετίζουν το νησί Reichenau κυρίως με την καλλιέργεια λαχανικών [το νησί αποκαλείται και «Gemü-
seinsel» (νησί των λαχανικών)] και ότι εκτιμούν ιδιαίτερα τη φρεσκάδα, την εμφάνιση και την προέλευση
του προϊόντος. Τα μαρούλια Salate von der Insel Reichenau είναι προϊόντα παραδοσιακής καλλιέργειας
λαχανικών, η οποία ανάγεται στις μοναστηριακές καλλιέργειες στο νησί Reichenau. Την παράδοση του
νησιού ως λαχανόκηπου θεμελίωσε ο αβάς Walahfried Strabo με την περιγραφή του κήπου του
«De cultura hortorum», το έτος 840, γνωστή με τον συνοπτικό τίτλο «Hortulus». Η πρώτη τεκμηρίωση
της καλλιέργειας μαρουλιών στο νησί Reichenau (σε έκταση 1εκταρίου) χρονολογείται από το 1895
[βλ. H. Glönkler, «Vom Weinbau zum Gemüsebau» (από την αμπελουργία στην καλλιέργεια λαχα-νικών), 1991, σ. 60], ενώ το 1932 η καλλιέργεια αυτή είχε ήδη επεκταθεί σε 20εκτάρια (βλ.ομοίως
Glönkler, σ. 70). Σήμερα, οι καλλιέργειες φυλλωτών μαρουλιών υπό κάλυψη καταλαμβάνουν έκταση
περίπου 30εκταρίων και οι υπαίθριες έκταση περίπου 50εκταρίων.19.6.2007 C 135/23 Επίσηµη Εφηµερίδα της Ευρωπαϊκής Ένωσης EL
4.7. Οργανισμός ελέγχου:
Όνομα: Regierungspräsidium Karlsruhe, Referat 34
Διεύθυνση: D-76247 Karlsruhe
Τηλ.: (49-721) 926 37 06
Φαξ: (49-721) 37 05 46E-mail: abteilung3@rpk.bwl.de
4.8. Επισήμανση: Salate von der Insel Reichenau g.g A. (Μαρούλια από το νησί Reichenau, ΠΓΕ).19.6.2007 C 135/24 Επίσηµη Εφηµερίδα της Ευρωπαϊκής Ένωσης EL